《谢张直卿以铁如意见遗》
明代·朱多炡

土花斑驳锦模糊，一片寒冰出锻炉。致向书中称折角，捉来石上稳跏趺。

提携起舞旋长袖，慷慨酣歌缺唾壶。多谢司空饶博物，祗愁无地击珊瑚。

作者简介：（1541—1589）明宗室，字贞吉，号瀑泉。太祖第十七子宁献王朱权六世孙。封奉国将军。善诗歌，行草宗米芾，兼工山水写生。见古人墨迹，一再临摩，如出其手。尝轻装出游，化名来相如，字不疑，踪迹遍吴楚。既卒，门人子弟私谥清敏先生。有《五游集》、《倦游集》。